Jaungulbenes pagasts

Jaungulbenes pagasts ir viena no Gulbenes novada teritoriālajām vienībām tā dienvidos. Pagasta centrs atrodas Gulbītī. Robežojas ar sava novada Tirzas, Galgauskas, Daukstu un Līgo pagastiem, kā arī Madonas novada Dzelzavas pagastu. 

 Daba 
 Hidrogrāfija 
 Upes 
Asarupe, Liede, Olene, Vijata.

 Ezeri 
Siladzirnavu ezers, Ušurs.

 Vēsture 

Jaungulbenes muiža no 1806. gada piederēja Tranzē dzimtai (Transѐe), tās kungu māja pārbūvēta ap 1878. gadu angļu neogotikas stilā.
Pagasta luterticīgie iedzīvotāji piederēja pie Gulbenes draudzes līdz 1936. gadam, kad atdalīja Jaungulbenes un Vecgulbenes draudzes. Jaungulbenes baznīca uzcelta 1893. gadā un bija Gulbenes draudzes galvenā baznīca. 

Līdz 1920. gada agrārajai reformai Valkas apriņķa Jaungulbenes pagastā bija Jaungulbenes (Neu-Schwanenburg) muiža ar Jauno, Silto, Dronenieku, Stukmaņu, Līgo, Bērziņu, Madernieku, Cīrabiržu, Abravas, Gulbīša, Liedeskalna un Siladzirnavu pusmuižām. Jaungulbenes muižu ar pusmuižām 12 246,28 ha kopplatībā sadalīja 511 vienībās (jaunsaimniecībās) un tās centrā iekārtoja lauksaimniecības skolu. 
Pagastā darbojās sērkociņu stiebriņu fabrika "Švāndorfs", vairāki piensaimniecības uzņēmumi (divas pienotavas un četras krejotavas) un dzirnavas (Siladzirnavas, Līgo dzirnavas, E. Ābeltiņa dzirnavas ar zāģētavu). Skolas: Siltā pagastskola, Daukstu pagastskola, Gulbīša skola, Kaivas skola. Jaungulbenes pilī darbojās divgadīga lauksaimniecības skola.Latviešu konversacijas vārdnīcas VII. sējuma 14 164-165 slejas  

1935. gadā Madonas apriņķa Jaungulbenes pagasta platība bija 252 km² un tajā dzīvoja 4672 iedzīvotāji. 
1945. gadā pagastā izveidoja Daukstu, Jaungulbenes, Līgo un Siltāju ciema padomes, bet pagastu 1949. gadā likvidēja. Jaungulbenes ciems ietilpis Gulbenes apriņķī (1947-1949) un Cesvaines (1949-1956) un Gulbenes (1956-2009) rajonos. 1956. gadā Jaungulbenes ciemam pievienoja likvidēto Adulienas ciemu. 1990. gadā ciemu reorganizēja par pagastu. 2009. gadā Jaungulbenes pagastu kā administratīvo teritoriju iekļāva Gulbenes novadā.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Jaungulbene, Gulbītis (pagasta centrs), Abrava, Aduliena, Agrumi, Kaipi, Pauri, Siladzirnavas.

 Ievērojamas personības 
 Artūrs Burke (1886—1942), latviešu jūrnieks un polārpētnieks.
 Roberts Apinis (1892—1938), latviešu strēlnieku komandieris un padomju militārais darbinieks, rakstnieks, žurnālists.
 Antra Liedskalniņa (1930—2000), aktrise.

 Saimniecība 
 Transports 

 Izglītība un kultūra 
Siltā pagastskola dibināta 1875. gadā, tās skolotājs un diriģents Jānis Priedītis pirms tam ar Jaungulbenes kori 1873. gadā bija piedalījies  Vispārīgajos latviešu dziesmu svētkos Rīgā.

1886. gada 1. oktobrī to pārveidoja par Jaungulbenes 2-klasīgo ministrijas skolu. Pirmā pasaules kara laikā 1916. gadā kā skolotājs strādāja Vilis Plūdons. Vēlāk to pārveidoja par Siltā sešklasīɡo pamatskolu, pēc Otrā pasaules kara par Siltāju septiņɡadīɡo (1952-1961), tad astoņɡadīɡo skolu, tad par Siltāju deviņgadīgo skolu (1989-1992).

2009. gadā Siltāju pamatskolu reorganizēja par Gulbīša vidusskolas filiāli, slēdza 2011. gada jūlijā. Aɡrākajā skolas ēkā darbojas sociālās aprūpes centrs “Siltais”.   

 Atsauces 

Kategorija:Vidzeme
Kategorija:Gulbenes novada pagasti